**TARPTAUTINIŲ MAINŲ SKATINIMO PROJEKTŲ ATRANKOJE DALYVAUJANČIŲ PARAIŠKŲ PILDYMO INFORMACIJA 2022 m.**

|  |  |
| --- | --- |
| **Kas gali teikti paraiškas?** | Kauno miesto savivaldybėje įsteigtos savivaldybės, valstybinės ir nevalstybinės bendrojo ugdymo mokyklos, gaunančios valstybės biudžeto lėšas mokymo reikmėms finansuoti iš Kauno miesto savivaldybės biudžeto ir Kauno miesto savivaldybės sporto mokyklos. |
| **Kur galima įgyvendinti projekto veiklas?**  | Kauno esamame arba potencialiame mieste partneryje ir Kaune |
| **Kas gali būti projekto partneriu?** | Mokyklų partneriai, esantys Kauno mieste partneryje arba potencialiame mieste partneryje  |
| **Kokie yra Kauno miesto partneriai?**  | **Esamų Kauno miestų partnerių sąrašas** <http://www.kaunas.lt/apie-kauna/miesto-partneriai/> **Potencialūs miestai partneriai**: Korko miestas (Airija), Curugos miestas (Japonija), Nagojos miestas (Japonija), kt.; |
| **Kokios yra tinkamos projekto veiklos?** | Veiklos, kurios atitinka tarptautinių mainų skatinimo projektų atrankos tikslus, uždavinius ir prioritetus. |
| **Koks yra tarptautinių mainų skatinimo projektų atrankos tikslas?**  | Atrankos tikslas – skatinti Kauno miesto bendrojo ugdymo ir sporto mokyklų tarptautinį bendradarbiavimą su mokyklomis ir kitomis institucijomis užsienio miestuose ar apskrityse, susigiminiavusiuose su Kauno miestu, arba potencialiuose partneriuose ir suteikti kuo didesnes galimybes moksleiviams ir jauniesiems sportininkams tobulėti. |
| **Kokie yra tarptautinių mainų skatinimo projektų atrankos uždaviniai?** | Atrankos uždaviniai:* 1. moksleivių žinių tobulinimas ir akiračio plėtimas;
	2. pilietiškumo ugdymas;
	3. daugiakultūrio dialogo stiprinimas;
	4. jaunųjų sportininkų meistriškumo skatinimas ir lygio kėlimas;
	5. Kauno miesto žinomumo didinimas užsienyje, taip pat miestų partnerystės skatinimas.
 |
| **Kokie yra 2022 m. prioritetai?** *Prioritetai, surašyti eilės tvarka pagal reikšmingumą. Atrenkami projektai, kurie atitinka daugiausiai nustatytų prioritetų. Jei keli projektai atitinka vienodą prioritetų skaičių, atsižvelgiama į prioritetų eilės tvarką pagal jų reikšmingumą.* | 2022 m. prioritetai:1. Dalyvavimas visuomeninėje veikloje Lietuvoje ir užsienyje, skatinančioje pilietiškumą, draugystę tarp tautų ir kitų kultūrų pažinimą;2. STEAM veiklų organizavimas formaliajame ir neformaliajame ugdyme projekto dalyviams (prioritetas bendrojo ugdymo mokykloms);3. Dalyvavimas aukšto lygio tarptautiniuose turnyruose, siekiant reprezentuoti Kauno miestą ir tobulinti meistriškumą, arba dalyvavimas sporto stovyklose, vertinant priimančios šalies/klubo/sporto mokyklos/ kitos organizacijos meistriškumo lygį ir teigiamą naudą Kauno jauniesiems sportininkams (prioritetas sporto mokykloms). |
| **Didžiausia suma, skiriama vienam išvykstančiam asmeniui**, vertinant atstumą iki miesto partnerio (į vieną pusę). Atstumas vienam asmeniui apskaičiuojamas vadovaujantis Europos Sąjungos patvirtinta skaičiuokle (<https://ec.europa.eu/programmes/erasmus-plus/resources/distance-calculator_en> ) | 100-499 km – 150 Eur/asm.500-899 km – 300 Eur/asm.900-1999 km- 600 Eur/asm.2000-6999 km – 1250 Eur/asm.7000 – ir toliau – 1750 Eur/asm |
| **Didžiausia suma, skiriam vienam atvykstančiam asm.** (projektams, kurie įgyvendinami Kaune)  | 100 Eur/asm. |
| **Didžiausia suma, kuri gali būti skiriama projekto išlaidoms padengti**  | 1. Projektui, kuris įgyvendinamas esamame arba potencialiame mieste partneryje – 3500 Eur;
2. Projektui, kuris įgyvendinamas Kaune – 3000 Eur;
 |
| **Tinkamos projekto išlaidos** | 1. Projekto, kuris įgyvendinamas mieste partneryje, tinkamomis išlaidomis laikomos projekto dalyvių transporto, apgyvendinimo ir maitinimo išlaidos.2. Projekto, kuris įgyvendinamas Kaune, tinkamomis išlaidomis laikomos projekto dalyvių vietinio transporto, apgyvendinimo ir maitinimo išlaidos. |
| **Kiek paraiškų gali pateikti viena mokykla?** | Mokykla gali teikti kelias paraiškas, tačiau tai pačiai idėjai įgyvendinti arba dėl tos pačios sporto šakos negali būti teikiama daugiau nei viena paraiška. |
| **Kokie projektai gali dalyvauti paraiškų atrankoje?** | Projektai, kurie įgyvendinami einamaisiais metais |
| **Projekto įgyvendinimo terminas** | iki 2022 m. gruodžio 31 d. |
| **Projekto įgyvendinimo ataskaita** | per 10 darbo dienų nuo projekto įgyvendinimo pabaigos pateikti nustatytos formos projekto įgyvendinimo ataskaitą.  |
| **Turite daugiau klausimų?** Kreipkitės ☺ | Užsienio ryšių skyrius, tel. 8 37 42 40 11, el. paštu ieva.vinciuniene@kaunas.lt  |